Virkoaa jo laakson kansa
Jykevästi.

 1. Noussut siksi korkealle
 Suomen päivä on,
 että loistaa vaaran alle
 syvään laaksohon:
 virkoaa jo laakson kansa,
 herää toimintaan,
 talvisia kahleitansa
 nousee katkomaan.

 2. Karkea voi usein olla
 sana suussamme,
 ynseällä katsannolla
 tieltä väistymme;
 mutta syyt’ ei ihmetellä,
 muistettakoon vaan:
 meille elämä ei hellä
 ollut milloinkaan.

 3. Meidän raajat puutui työssä
 vieraan vallassa,
 kuljimme kuin synkäss’ yössä
 ilman johtoa!
 Meitä vuosisatain hanki
 painoi raskaimmin,
 tietämättömyyden vanki
 oli henkikin.

 4. Vaan ken silloin orvon hyvää
 saattoi valvoa,
 kun hän itse, nukkui syvää
 horrosuntansa?
 Virkoaa jo laakson kansa,
 herää toimintaan,
 mielin valppain kahleitansa
 nousee katkomaan.

Alpo Noponen.

Alpo Noponen
P. J. Hannikainen